
Excellentissimum  officium  hominis  tamen  illud  mane- 
bit, sacerdotem  esse  flammae  sanctae  vitae  et  actorem 
summorum  donorum  Dei  et  virium  intimarum  naturae, 
quod  attinet  ad  genus  humanum,  i.  e.  medicum  esse!! 

Chr.  W.  Hufeland. 

_ / 

Ouamquam  vestigia  prima  resectionum  in  scriptis  Hippocratis  (1),  Pauli  Aeginetae, 

/ 

Galeni,  Celsi,  Ambrosii  Paraei  reperiuntur,  tamen  perfectiorem  culturam  haec  ope- 
ratio circa  dimidium  demum  saeculum  superius  nacta  est.  Diffiteri  non  licet,  decapi- 

1 

tationem  humeri,  ab  Anglo  White  primo  factam,  unicam  fuisse,  quae  resectio  haberi 
queat.  Post  hoc  tempus  resectio  humeri  et  articuli  cubitalis  a multis  experientissimis 
akiurgis  diligenter  exculta  ac  tot  methodi  ad  hanc  operationem  pertinentes  inventae 
sunt,  ut  verissime  dicere  possis,  nullum  aliud  caput  chirurgiae  majore  studio  a chi- 
rurgis pertractatum  esse;  sed  eheu!,  operationes  illae  generi  humano  tam  utiles  in 
praxin  militarem  non  sunt  receptae.  Larrey  et  Couthri,  uterque  tam  illustris  akiurgus, 

(t)  „Ossis,  quod  reponitur,  si  firmamentum  non  habeat,  impedimenta  praecidendo.  Quin 
etiam  nudata  ossa  decident  et  breviora  evadent.11 

„Quaecunque  vero  circa  articulos  digitorum  penitus  resecantur,  ea  plerumque  innoxia  sunt, 
si  non  quis  in  ipsa  vulneratione  ex  animi  deliquio  laedatur.  Et  quae  juxta  digitos  ossa  fracta 
externa  eminent,  non  ad  articulum,  et  haec  si  reponantur,  innoxia  sunt.  At  resectiones  ossium 
perfectae  circa  articulos,  et  in  pede,  et  in  manu  et  in  tibia  ad  malleolos,  et  in  cubito  ad  juncturam 
manus,  plerisque  quibus  resecantur  innoxiae  sunt,  si  non  stalim  animi  deliquium  evertat  aut  quarta 
die  febris  continua  accedat.*1 


I 


in  praxi  militari  |uberrima  amputationes  et  exarticulationes  ossis  humeri  resectionibus 
praeposuerunt;  idem  Pirogoff  (1),  medicus  militaris  Ruthenus,  fecit.  B.  Langenbeck 
omnium  primus  celebrandus  est,  qui  huic  operationi  locum  eminentem  in  praxi  militari 
assignaverit,  eo  magis,  quod  methodum  novam  proposuerit,  omnibus  prioribus  potiorem. 
Ut  hujus  methodi  perspicuitatem  adaugeam,  dissertationi  meae  icones  tres  addidi. 

Meum  est,  praeceptori  summe  venerando,  B.  Langenbeck,  gratias  quam  ma- 
ximas agere  pro  benevolentia,  qua  in  administranda  hac  operatione  me  exercendi  co- 
piam mihi  fecit. 

» ii  ..  ' ; ■ ■'  i illi 

(t)  Rapport  medicat  d’une  voyage  en  Caucase  etc.  Petersbourg  1849. 

RESECTIONES  ARTICULATIONIS  HUMERI. 

In  totalem  et  partialem  resectionem  dispescuntur;  illi  resectio  ossis  humeri  et  scapu- 
lae, addita  interdum  claviculae  et  omoplatae  particularum  excisione,  adnumeratur;  re- 
sectionis partialis  nomine  excisio  partis  articularis  ossis  humeri,  ablata  simul  vel  non 
ablata  diaphyseos  parte  (decapitatio  humeri)  notatur. 

I 

PROLEGOMENA  ANATOMICA  ET  PATHOLOGICA. 

Brachii  cum  trunco  corporis  conjunctio  humeri  articulo  efficitur,  qui  processu 
scapulae  articulari  et  ossis  humeri  capite  conformatur.  Scapulae  facies  articularis  fo- 
veam exhibet  oblongam,  ovalem,  ^ubplanam,  strato  cartilagineo  obductam,  cujus  margo 
processu  fibroso -cartilagineo  firmatur;  caput  ossis  humeri  haud  minus  cartilagine  ob- 
ductum faciem  offert  articularem  semiglobosam,  sursum  et  introrsum  spectantem,  bis 
tertia  fere  parte  majorem  facie  articulari  scapulae.  Haec  quidem  levi  strictura,  collo 
anatomico,  a duabus  segregatur  eminentiis,  quarum  anterior  minor  tuberculum  minus, 
posterior  major  tuberculum  majus  vocatur;  utrumque  tuberculum  sulco,  per  quem  mus- 
culi bicipitis  tendo  decurrit,  disjungitur.  Articulatio  maximam  partem  libera  superne 
acromio  prominente  et  e_xteriore  claviculae  extremitate,  perinde  ac  processu  coracoideo, 
a margine  superiore  faciei  articularis  scapulae  originem  ducente,  obtegitur.  Utraque 
articulationis  pars  membrana  capsulari  conjungitur,  saccum  fibrosum  clausum  exhibente, 
qui,  a collo  inde  processus  articularis  scapulae  ordiens,  capitis  humeri  collo  affigitur. 
Capsula  articularis  compluribus  ligamentosis  processibus,  ab  acromio  et  processu  cora- 
coideo proficiscentibus,  nec  non  tendinibus  musculorum  supra-  et  infraspinati  atque 
teretis  minoris,  tuberculo  minori  adhaerescentibus,  expansione  denique  musculi  subsca- 
. pularis,  tuberculo  minori  adhaerentis,  firmatur.  Articulationis  humeri  bis  tertia  pars  et 
quod  excurrit,  totum  ejus  latus  externum,  anticum  et  posticum,  praeterea  musculo 
deltoideo  obtegitur,  qui  ab  inferiore  margine  tertiae  partis  exterioris  claviculae,  acromii 
et  ab  inferiore  dimidio  spinae  scapulae  ortus  cristae  exteriori  humeri  in  tertia  ejus 
parte  superiore  affigitur.  Figura  ejus  deinde  triquetra  apparet,  basi  sursum  apice  deor- 
sum spectantibus,  facies  inferior  aponeurosi  obducitur,  qua  impeditur,  quominus  subjectis 
partibus  adhaerescat.  Tela  conjunctiva  subcutanea  dictum  obtegens  musculum,  tela  cel- 

luloso— adiposa , mixtis  lamellis  fibrosis,  a fascia  superficiali  proficiscentibus,  constat. 
Vena  cephalica  per  hoc  stratum  in  sulco  musculum  deltoideum  inter  et  pectoralem  ma- 
jorem decurrit,  sanguinem  vel  infra  vel  supra  claviculam  in  venam  subclaviam  effusura. 
Stratum  extremum  cuti  formatur. 

Vasa  huc  pertinentia  sunt  arteria  circumflexa  humeri  anterior  et  posterior,  aut  e 
trunco  communi  aut  altera  juxta  alteram  ex  axillari  emergentes;  posterior  recta  retror- 
sum tendit,  bis  tertiam  humeri  partem  ambit  et  intra  musculum  deltoidem  capsulamque 
articularem  terminatur;  anterior  recta  antrorsum  subter  musculum  coracobrachialem 
caputque  breve  bicipitis  pergit,  ramulos  cum  musc.  subscapulari  et  capsula  communicat 
pariterque  ac  posterior  in  musc.  deltoideo  terminatur.  Nervus  hic  notandus  est  circum- 
flexus humeri,  qui  prodiens  e plexu  brachiali  retrorsum  et  extrorsum  inter  longum 
caput  musc.  tricipitis  collumque  humeri  ad  posteriorem  marginem  faciemque  deltoidei 
adscendit,  intra  quem  finitur.  Disciso  hoc  nervo,  musc.  deltoideus  resolvitur.  Patho- 
logicae articulationis  humeri  conditiones  vel  in  traumaticis  destructionibus  vel  fabricae 
mutationibus  cernuntur,  quas  infra,  indicationes  expositurus,  fusius  describam. 

RESECTIONIS  PARTIALIS  ARTICULI  HUMERI  (DECAPITATIONIS  HUMERI) 

HISTORIA. 

Chirurgiae  historia  passim  exemplorum  mentionem  fecit,  quibus  ad  vitandam 
amputationem,  oblatis  e.  gr.  fracturis  comminutis  vulnera  sclopetaria  secutis,  aut  carie 
aut  necrosi,  superior  humeri  pars  decapitatione  auferebatur.  Quum  vero  operationis  ea 
esset  ratio,  ut  assulae  tantum  vel  caput  ossis  humeri  magis  minusve  diductum  adime- 
rentur, exempla  illa  ad  articulationis  humeri  resectionem  strictiore  sensu  referri  ne- 
queunt. Prima  humeri  decapitatio  a.  1768  a Ch.  White  (1),  Anglo,  propter  extremi- 
tatis superioris  cariem  et  ligamentorum  articularium  destructionem  administrabatur;  pars 
ablata  aliquot  pollicum  longitudinem  aequabat.  Sanatio  satis  promte,  substantiae  defectu 
ex  parte  restituto,  evenit  brachiique  abbreviatio  pollicem  non  excessit.  Quae  operatio 
divulgata  non  multo  post  a Bent(2)  (a.  1773)  et  Orret  (a.  1779)  propter  cariem 
cum  successu  repetebatur. 

In  Germania  Lentinus(3)  (a.  1771)  operationem  illam  primus  instituit;  in 

(1)  Cases  of  Surgery.  V.  I. 

(2)  Philos.  transact.  V.  66. 

Cerdy  de  la  resect.  p.  9. 

(3)  Philos.  transact.  V.  69. 

Richter’s  Biblioth.  Bd.  VI.  p.  200. 

in  Gallia  Moreau(l)  (a.  1794)  humeri  decapitationem  cariei  causa  perfecit;  eandem 
Sabatier  (2)  et  Roux(3),  chirurgi  militares  Percy(4),  Willaume,  Bottin,  nec 
non  Larrey(5),  Coutry,  Reyneaud,  Roux  de  Brignolles  (6),  Boudenot(7), 
Leriche(8)  alii  ad  auferendas  capitis  humeri  comminutiones  vulneribus  sclopetariis 
inductas  exercuerunt. 

In  Anglia  haec  operatio  paene  oblivioni  tradita  a Syme(9)  propter  organicos 
ossis  morbos  repetebatur,  cujus  exemplum  Babington  (10),  Liston  (11),  Baddely  (12) 
secuti  sunt.  In  Gallia  Del pech , Velpeau,  Lasserre  (13),  Helio  (14),  Blandin(15), 
in  Belgia  Seutin,  in  Aegypto  Clott  eam  administrabant,  in  Germania  Wu tzer,  Fricke, 
Blasius,  Textor  (16),  ter  Jaeger.  Casus  primus  a Jaeger  relatus  ad  hominem  per- 
tinet viginti  quatuor  annos  natum,  in  secundo  vir  trium  et  triginta  annorum  resectioni 
articulationis  humeri  submittebatur,  tertius  denique  casus  de  muliere  duos  et  sexaginta 
annos  nata  agit.  Omnibus  his  in  casibus  operationis  eventus  prosper  fuit. 

DECAPITATIONIS  HUMERI  INDICATIONES. 

Resectionis  articuli  humeri  indicationes  his  continentur  rebus: 

1)  Fracturis  complicatis  extremitatis  superioris  ossis  humeri  cum  diaphyseos  per 
partes  molles  vulneris  exitu,  cum  apophyseos  comminutione  aut  articuli  laceratione.  Si 


(1)  Obs.  prat.  relat.  a la  resect.  des  artic.  Paris  1803. 

Essai  sur  1‘empl.  de  Ia  resect.  P.  1815. 

(2)  Mem.  de  1’Instit.  T.  V.  1805. 

(3)  De  Ia  resection.  Paris  1812. 

(4)  Dict.  de  sc.  med.  T.  XLVH.  p.  546. 

(5)  Relat.  hist.  et  chirurg.  de  1’exped.  de  Farm.  de  l Orient.  p.  312. 
Cerdy  de  Ia  resect.  p.  83  — 85. 

(6)  Caz.  med.  1836. 

(7)  Clinik  des  plaies  d’arm.  a feu. 

(8)  Mem.  de  Ia  soc.  d’emul.  de  Lyon.  1842. 

(9)  Abh.  iib.  d.  Ausschneidung  krank.  Gei.  Weimar  1832. 

(10)  Lancet  1832.  T.  VI.  p.  531. 

(11)  Lancet  1841.  Febr. 

(12)  Dublin  med.  Press.  1842. 

(13)  Caz.  med.  1834.  p.  233. 

(14)  Annal.  de  la  chir.  1841.  — Hamb.  ^eitschr.  Bd.  XIX.  p.  549. 

(15)  Gaz,  med.  1844.  327. 

(16)  Wiedererzeugung  der  Knochen  n.  ReSectionen.  S.  13. 

fractura  infra  tubercula  in  collo  chirurgico  locum  habet  et  apophysis  fragmentum  in- 
tegrum exhibet,  relicto  hocce  fragmento  ossis  humeri  resectionem  in  continuitate  per- 
ficere licet. 

2)  Divulsio  diaphyseos  ab  epiphysi,  injuriis  traumaticis  aut  suppuratione  inducta, 
ceteris  paribus  superiorem  diaphyseos  finem  resecari  et  epiphysin  exstirpari  jubet. 

3)  Comminutae  capitis  ossis  humeri  fracturae,  singulatim  vulnera  sclopetaria 
secutae,  idem  auxilii  genus  reposcunt. 

4)  Glandes  sclopetariae  aliave  corpora  aliena  capiti  ossis  humeri  infixa  resectio- 
nem exigunt,  si  comminutio  aut  laceratio  articuli  locum  habet,  vel  inflammatio  aut  sup- 
puratio, tam  ossis  quam  articuli,  vel  necrosis  aut  caries  secundariae  emerserunt. 

5)  Verae  anchyloses  ita  constitutae,  ut  membri  usus  plane  tollatur,  novam  arti- 
culationem, excisa  articuli  anchylotici  parte,  formari  jubent. 

' * v 

6)  Capitis  ossis  humeri  caries  cum  diaphyseos  necrosi  caput  articulare  resecari 
et  necroticam  diaphysin  extrahi  suadet. 

VARIAE  DECAPIT AXIONIS  HUMERI  METHODI. 

Ex  quo  haec  operatio  adhiberi  coeperat,  numerosae  eam  perficiendi  methodi 
sunt  exortae,  quarum  notatu  dignissimas  exponamus  necesse  est. 


INCISURA  LONGITUDINALIS. 

Operandi  methodi  in  simplicem  incisuram  longitudinalem  et  lobularem  dispescuntur; 
ad  ptiorem  referenda  est  methodus  a White  proposita.  Incisura  longitudinalis  in  medio 
musculo  deltoideo  inde  ab  acromii  apice  ad  locum  ducitur,  quo  musculus  ossi  affigitur. 
Huic  methodo  plane  afialogae  sunt  eae,  quasLarrey  et  Kern  sequuntur.  Jaeger  hanc 
agendi  rationem  constituit:  media  humeri  pars  tendatur,  cultellus  amputatorius  aut  scal- 
pellum solidius  subter  acromion  usque  ad  ossis  humeri  caput  adigatur  et,  demisso 
paululum  manubrio,  juxta  exteriorem  ossis  faciem  uno  tenore  deorsum  usque  ad  musculi 
deltoidei  insertionem  ita  ducatur,  ut  medius  musculus  findatur. 

Alium  operandi  modum  Bromfield  et  Syme  sequuntur:  ille  cum  incisura, 
quam  White  perficit,  incisuram  conjungit  transversam  per  inferiorem  musculi  deltoidei 
pariem,  hic  ab  inferiore  incisurae  longitudinalis  extremitate  brevem  incisuram  obliquam 
retrorsum  et  sursum  versus  scapulam  ducit.  Uterque  agendi  modus  idoneus  non  est, 
nam  vulnus  longitudinale  eo  loco  dilatari  jubet,  quo  dilatatione  haudquaquam  opus  est. 
Bentii  methodus,  quae  etiam  cernitur  in  conamine,  vulnus  longitudinale  primitivum  ita 

amplificandi,  ut'  ejus  extremitati  superiori  et  inferiori  breves  incisurae  transversae  re- 
trorsum pergentes  adjungantur,  quibus  fit,  ut  lobus  quadrangularis,  basi  retrorsum  spe- 
ctante, oriatur,  transitum  sternit  ad  alteram  methodorum,  quibus  lobi  formantur,  seriem. 

Robert,  Malgaigne  et  Baudens  incisuram  longitudinalem  in  facie  articuli 
anteriore  aditum  admittente  duci  suaserunt.  Robert  incisuram  quatuor  — quinque  polli- 
ces longam  ab  inferiore  claviculae  margine,  duos  digitos  ab  extremo  ejus  fine  distan- 
tem, per  medium  spatium  inter  acromion  et  processum  coracoideum,  axi  ossis  humeri 
parallelam,  deorsum  ducit. 

METHODI  LOBORUM  FORMATIONEM  PRAECIPIENTES. 

Sabatier  in  exteriore  humeri  latere  lobum  angustum  triquetrum,  basi  deorsum 
spectante,  fingit,  quem  incisura  transversa  prope  basin  superiorem  ducta  aufert.  Lobi 
excisioni  plane  supervacuae  longe  praeferenda  videtur  lobi  latioris  formatio,  quam  multi 
chirurgi  proposuerunt.  Moreau  lobum  quadrangularem,  basi  deorsum  spectante,  ita 
fingit,  ut  in  anteriore  humeri  latere  a processu  inde  coracoideo  in  sulco  musculum  bi- 
cip»tem  excipiente,  in  latere  autem  humeri  posteriore  ab  inferiore  acromii  margine  in- 
cisuras verticales  parallellas,  tres  circiter  pollices  longas,  deorsum  ducat  earumque  ex- 
tremitates superiores  incisura  transversa  infra  acromion  conjungat.  Lobus  tali  modo 
circumscriptus  deorsum  ab  osse  diducitur  et  reclinatur.  Bell,  Morell,  Helio  ita  ope- 
rabantur, ut  lobum  semilunarem,  basi  sursum  convexitate  extrorsum  spectantibus,  in- 
cisuram ab  exterioribus  ad  interiora  ducentes,  e musculo  deltoideo  fingerent. 

TOTALIS  ARTICULI  HUMERI  RESECTIO. 

Historia. 

Utramque  extremitatem  osseam  articulationem  humeri  formantem,  partem  supe- 
riorem ossis  humeri  et  processum  articularem  scapulae,  primus  Moreau  pater  a.  1786 
cariei  causa  resecuit;  eandem  operationem  Syme(l)  a.  1826,  Brondie(2),  Dietz(3) 
a.  1834  administrarunt,  neque  non  Larrey  (4),  Yelpeau  (5),  Baudens  (6), 

(1)  Syme,  a.  a.  0.  S.  39. 

(2)  Lancet  1832.  V.  VI.  p.  531. 

(3)  Hamb.  Zcitschr.  Bd.  V.  S.  446. 

(4)  Chir.  Clinik.  S.  349. 

(5)  Med.  oper.  p.  571. 

(6)  Gaz.  des  H6p.  1834. 

Mayer(l)  alii  propter  articulationis  humeri  comminutionem  vulneribus  sclopetariis 
effectam  instituerunt. 

RESECTIONIS  TOTALIS  INDICATIONES. 

1)  Comminutiones  variarum  capitis  ossis  humeri  partium,  articulationis  scapulae, 
processus  coracoidei,  extremitatis  claviculae  exterioris  atque  scapulae  aut  majorum  utri- 
usque  ossis  partium,  praecipue  vulneribus  sclopetariis  inductae,  basis  nervisque  brachii 
integris  partibusque  mollibus  haud  majorem  per  ambitum  destructis. 

2)  Articulationis  humeri  caries  cum  utriusque  faciei  articularis  destructione. 

3}  Pseudoplasmata,  quae  et  caput  articulare  ossis  humeri  et  majorem  mi- 
noremve  scapulae  vel  claviculae  partem  tenent;  imo  si  tota  scapula  aegrotat, 
exstirpationi  ejus  resectio  capitis  ossis  humeri  potest  adjungi.  Larrey  et  C-outrie 
axioma  profitentur,  articulationis  humeri  resectionem  iis  modo  in  casibus  esse  in- 
stituendam, quibus  solum  humeri  caput  laesum  sit;  sin  comminutio  usque  ad  diaphy- 
seos  cavum  medullare  pertingat,  humeri  exarticulatione  opus  esse,  quia  resectionem 
tam  periculosa  sequantur  phaenomena,  ut  aegrotorum  plerique  intereant.  Bellum  Schles- 
vicensi-Holsaticum  (a.  1848—51)  resectionum  egregiam  in  chirurgia  dignitatem  proba- 
vit et  observationes  eodem  bello  circa  hanc  rem  collectae  axioma  illud  evidentissime 
refutarunt.  Plurimae  laesiones,  quarum  causa  B.  Langenbeck  resectiones  prosperrimo 
cum  successu  administravit,  praeter  caput  ossis  humeri  magis  minusve  amplam  diaphv- 
seos  partem  affecerant,  imo  aliquoties  partis  osseae  resectae  longitudo  pollices  qualuor 
— quinque  aequabat.  Eodem  bello  articulationis  humeri  resectio  saluberrimos  obtulit 
eventus,  sanatio  saepe  tam  promta  fuit  et  haud  raro  tanta  brachii  mobilitas  restitit,  ut 
omnes  laesiones  partium  ossearum  articulationis  humeri  per  vulnera  sclopetaria  rese- 
ctione curarentur.  Inter  octo  exempla,  quorum  curalio  naturae  committebatur,  duo  tan- 
tum fuerunt,  quibus  mors  pepercit.  Altera  parte  inter  undeviginti  vulneratos,  quibus 
humeri  articulatio  erat  resecta,  septem  tantum  mortem  occubuerunt,  duodecim  plane  in- 
columes evaserunt  brachioque  vulnerato  magis  minusve  post  operationem  uti  potuerunt. 
Horum  vulneratorum  nonnulli,  operationi  submissi,  intra  duos  — tres  menses  plane 
convaluerunt,  inter  curationem  vix  periculosa  symptomata  apparuerunt,  si  puris  colle- 
ctiones excipias,  quae  incisuras  requirebant  assulisque  osseis,  seriori  tempore  necrosi 
extrusis,  originem  plerumque  debebant.  Apud  nullum  horum  convalescentium  articula- 
tionis humeri  anchylosis  orta  est,  sed  mobilitas  quaedam  passiva  eaque  sufficiens  plu- 


(1)  Med.  Corresp.  1845.  No.  23. 

limis  mansit,  imo  nonnullis  tantus  activae  mobilitatis  gradus  rediit,  ut  brachium  perficien- 
dis gravioribus  laboribus  non  impar  esset  (1). 

-•mduf  ol-ufl  'di.p  '.didi  mi  T abenjflv  ralfciiirnibe  Jb  t>6iq  b 

VARIARUM  METHODORUM  EPICRISIS. 

Qui  omnes  agendi  methodos  accuratius  intuetur,  unam  alteramve  errori  anatomico 
aut  physiologico  superstructam  esse  intelligit.  Brachium  simplici  incisura,  vel  uno  duo- 
busve  lobis  secundum  illas  methodos  resectum,  administrandis  functionibus  suis  impar 
est,  quare  B.  Langenbeckii  agendi  modus,  quem  accuratius  nunc  descripturi  sumus, 
praestantissimus  atque  simplicissimus  est. 

LANGENBECKII  METHODUS. 

B.  Langenbeck  anteriori  articulationis  lateri  simplicem  infligit  incisuram  lon- 
gitudinalem, quae,  ab  anteriore  acromii  margine  ordiens,  directionem  capitis  longi  mus- 
culi bicipitis  deorsum  sequitur  et  prout  res  expostulat,  pollicum  duorum  — quatuor 
'ongitudinem  aequat.  Summi  momenti  est,  ut  musculi  bicipitis  tendo,  qui  methodis 
prioribus  dissecari  solebat,  incolumis  servetur.  In  mortuis  hic  resectionis  modus  facil- 
lime administratur,  dummodo  figura  extremitatis  superioris  humeri  et  musculorum  in- 
sertiones, humeri  articulationem  proxime  ambientes,  operanti  probe  cognitae  sint.  Cuti 
musculoque  deltoideo  incisura  longitudinali  diductis,"  extemplo  musculi  bicipitis  tendo 
longus  in  conspectum  prodit,  cujus  vagina  in  margine  exteriore  incisura  altera,  pro- 
xime ab  interno  margine  tuberculi  majoris  decurrente,  recluditur.  Simulatque  color 
nitidus  argenteus  tendinem  nudatum  esse  docet,  cultri  dorsum  ossi  obvertitur  ejusque 
apex  juxta  tendinis  vaginam  in  humeri  articulationem  immittitur,  ita  quidem,  ut  latus 
tendinis  externum  stricte  sequaris,  ne  hic  laedatur.  Infra  marginem  acromii  anteriorem 
per  capsulae  fissuram  facies  cartilaginea  capitis  humeri  nuda  cernitur.  Socius  operationis 
brachium  continens  membrum  extrorsum  rotare  jubetur,  quo  fit,  ut  totum  tuberculum 
minus  in  vulnere  appareat;  incisura  semilunari,  a fissura  capsulae  ordiente,  quae,  con- 
vexitate introrsum  spectante,  inferne  circa  sulci  intertubercularis  marginem  internum 
finitur,  tuberculum  minus  circumscribitur,  qua  quidem  musculi  subscapsularis  insertio 
tendinea  disjungitur.  Quo  facto,  hamus  retusus  subter  bicipitis  tendinem  deducitur, 


(1)  Ueber  Resectionen  nach  Scluisswunden.  Beob.  a.  d.  Schleswig-Holst.  Kriege  1848 — 51. 
Dr.  F.  Esrnarch.  1851. 

quem  socius  e sulco  suo  dimotum  introrsum  trahere  inque  articulationis  cavum  de- 
mergere jubetur.  Brachium  dein  eatenus  introrsum  rotatur,  ut  tuberculum  majus  in 
conspectum  prodeat.  Administer  oram  vulneris  externam  attrahit,  quo  facto  tuber- 
culum majus  altera  incisura  semilunari  circumscribitur,  quae  superne  a capsulae 
fissura  ordiens,  convexitate  extrorsum  spectante,  musculorum  Supra-  et  Infraspinati, 
nec  non  teretis  minoris  insertiones  tendineas  ab  osse  diducit. 

Quibus  incisuris,  litterae  graecae  f figuram  constituentibus,  si  capsula  articula- 
ris omnesque  tendines  et  ligamenta  antice  illam  tegentia  usque  ad  os  fissa  sunt,  caput 
ossis  humeri  facile  ex  vulnere  protruditur,  dummodo  iterum  musc.  bicipitis  tendo  in- 
trorsum trahatur  manuque  sinistra  superior  humeri  extremitas  antrorsum,  dextra  autem 
inferior  ejus  extremitas  retrorsum  adigatur.  Dein  aptissime  scalpello  rectam  aciem  ha- 
bente, antice  retuso,  posteriores  capsulae  articularis  partes  persecantur  musculique,  qui 
infra  tubercula  spinae  eorum  affiguntur,  nominatim  ergo  partes  musc.  pectoralis  majo- 
ris, latissimi  dorsi,  teretis  majoris,  ad  eum  usque  locum  disjunguntur,  quo  serram  ossi 
imponere  placet.  Cubito  dein  retrorsum  et  sursum  moto,  superior  humeri  extremitas 
facillime  ita  e vulnere  potest  enucleari,  ut  vulgari  serra  amputatoria  os  queat  auferri. 
Quibus  peractis,  brachium  ad  situm  normalem  reducitur  vulnusque  committitur.  Haec 
methodus  operationem  quoque  apud  vivos  facile  celeriterque  administrari  patitur,  si 
glans  sclopetaria  humeri  caput  modo  strinxit,  aut  juxta  longitudinem  fidit,  minime  autem 
a diaphysi  plane  sejunxit.  i 

Haemorrhagia  initio  operationis  uberrima  esse  consuevit,  quoniam  minores  arte- 
riae paulo  post  vulnerationem  haud  mediocriter  amplificantur  iisque  dissectis  sanguis 
fortiter  emicat.  Quum  vero  haemorrhagia  ista  mox  sua  sponte  desinat,  inprimis  si  ad- 
minister vasorum  vulneratorum  lumen  digitis  aliquantum  comprimit,  quum  praeterea 
sanguinis  jactura  mediocris  aegroto  salutaris  esse  possit,  arteriam  subclaviam  comprimi 
necesse  non  est.  Quodsi  necessitas  exstat,  tarn  longam  capitis  humeri  partem  aufe- 
rendi, ut  musc.  teretis  majoris  et  latissimi  dorsi  insertiones  disjungi  oporteat,  vix  fieri 
potest,  ut  trunco  arteriae  circumflexae  humeri  posterioris  parcatur,  ex  quo  quidem  sub 
operationis  finem  largus  sanguinis  torrens  proruere  solet.  Quae  arteria  stalim  in  vulnere 
ligatura  imposita  obturetur  necesse  est,  ne  haemorrhagiis  secundariis  periculosis  ansa 
praebeatur. 

Peracta  operatione,  majorem  vulneris  cutanei  partem  suturis  cruentis  committere 
et  modo  inferiorem  ejus  partem , aut,  si  incisura  per  aperturam  sclopetariam  duceba- 
tur, hanc  apertam  relinquere  consuevimus,  ut  vulneris  secretum  defluere  posset.  Deinde 
brachium,  flexo  antibrachio,  per  fascias  thoraci  et  ventri  adnectebatur,  vulneri  epithema 
frigidum  superimponebatur.  Sanatio  haud  raro  intra  triduum  aut  quatriduum  per  pri- 

mam  intentionem  efficiebatur,  ut  plurimum  autem  benigna  suppuratio  sequebatur,  ad 
quam  juvandam  fomenta  tepida  aut  linteum  concerptum  oleo  imbutum  vulneri  impo- 
nantur oportet.  Granulationes  linteolis  tenuibus,  levi  argenti  nitrici  solutione  imbutis, 
aut  serico  cerato  obtegebantur.  Quodsi  autem  pus  in  vulnere  retinebatur,  aut  per 
partes  molles  brachii  vel  humeri  demittebatur,  ad  incisuras  confugiebatur.  Ineunte  vul- 
neris cicalrisatione,  motiones  passivae  brachii  fortiores  instituuntur,  ut  major  articuli 
mobilitas  obtineatur. 

Ad  consummandam  hujus  operationis  dignitatem,  non  ad  meam  ipsius  expe- 
rientiam, quae  in  Instituto  clinico  Prof.  Langenbeck  mihi  obtigit,  confugiam, 
sed  relationes  apponam,  quas  de  bello  Schlesvicensi-Holsatico  Dr.  Fr.  Esmarch 

edidit. 

Collectis  statisticis  rationibus  elucet,  inter  undeviginti  articulationis  humeri  re- 
sectiones, quae  tribus  illis  expeditionibus  instituebantur,  septem  intulisse  mortem,  plu- 
rimas quidem,  ne  dicam  omnes,  pyaemia;  quinque  in  casibus  ante  mortem  haemorrha- 
giae pyaemicae  ingentes  irruebant,  quae,  venarum  obstructione  inductae,  substrictis 
arteriis  inhiberi  non  poterant.  Sectio  hisce  in  exemplis  vel  saniosam  cavi  ossis  me- 
dullaris ulcerationem,  vel  venae  axillaris  inflammationem,  vel  utramque  affectionem 
obtulit. 

Temporis  spatium  inter  vulnerationem  et  operationem  interpositum  in  hujus 
eventum  maximam  efficacitatem  exserere  videbatur.  Intra  primum  a vulneratione  nycht- 
hemeron  sexies  operatio  administrabatur,  quam  bis  tantum  mors  excepit.  Ineunte  sup- 
purationis stadio,  summae  igitur  inflammationis  tempore,  tertio  aut  quarto  post  vulnera- 
tionem die,  ter  illa  instituebatur  et  bis  funestum  exitum  sortiebatur.  Resectiones  se- 
cundariae, i.  e.  inter  exquisitam  suppurationem  factae,  decies  administrabantur  earumque 
tres  lethiferae  erant,  aliquanto  meliorem  ergo  proportionem  quam  primariae  resectiones 
offerebant.  Rr.  Fr.  Esmarch  autem  opinatur,  eorum  casuum,  qui  post  serotinam  ope- 
rationem morte  terminabantur,  plures  fortasse  ad  laetiorem  exitum  perduci  potuisse, 
si  protinus  post  vulnus  illatum  resectio  fuerit  instituta,  satius  igitur  fore,  unamquamque 
ejusmodi  operationem  intra  primum  a laesione  nychlhemeron  perfici.  Sin  tertio  demum 
aut  quarto  die  appareat,  humeri  articulationem  esse  laesam,  aut  si  res  impediant, 
quominus  operatio  protinus  administretur,  exspectandum  esse  existimat,  donec  suppu- 
ratio exquisita  intraverit,  eo  usque  autem  inflammationis  vehementiam  antiphlogosi 
strenua  frangendam.  Mirum  sane  videtur,  id  quod  tabulis  statisticis  probatur,  brachii 
sinistri  resectiones  plus  periculi  quam  dextri  vulneratorum  vitae  minitari.  E duodecim 
enim  vulneratis,  resecta  humeri  articulatione  sinistra,  sex,  e septem  vero,  quorum  sini- 
ster articulus  humeri  operationi  illi  erat  submissus,  modo  unus  perierunt.  Similem  pro- 

portionem  articulationis'  cubiti  resectiones  obtulerunt:  inter  undeviginti  aegrotos  resecto 
brachio  sinistro  quatuor,  inter  viginti,  quibus  dextrum  brachium  eadem  operatione  abla- 
tum erat,  duo  tantum  mortem  occubuerunt.  Proinde  lethalitas  resectionis  in  sinistro 
et  dextro  brachio  administratae  rationem  exhibet  1:3;  ut  vero  tale  ratiocinium  ex  toto 
comprobetur,  pluribus  opus  est  observationibus,  quoniam  hucusque  ignoramus,  quantum 
efficacitatis  accidentalia  momenta  habeant. 

ARTICULATIONIS  CUBITI  RESECTIONES. 

v . -i4'  *iH  11  -I  9 I r *.  a ; :‘r  / , v > 

Resectiones  hujus  articuli  vel  totales  sunt,  quibus  omnes  extremitates  ossium 
articulationem  cubiti  conformantium  auferuntur,  aut  partiales,  ad  quas  cunctae  referun- 
tur operationes,  quibus  una  tantum  aut  duae  extremitates  articulares  resecantur,  major 
ergo  minorve  articulationis  pars  servatur. 

PROLEGOMENA  ANATOMICA  ET  PATHOLOGICA. 

Cubiti  articulus,  quem  inferior  extremitas  ossis  humeri  et  superiores  extremitates 
ossium  antibrachii  fingunt,  in  articulationem  dispescitur  inter  os  humeri  ossaque  antibrachii, 
qua  antibrachii  flexio  et  extensio  perficitur,  et  in  articulationem  inter  utrumqne  os  antibrachii, 
' quae  partialem  antibrachii  rotationem  fieri  patitur.  Inferior  ossis  humeri  extremitas, 
quae  lata  et  ab  anteriore  versus  posteriorem  partem  complanata  apparet,  processum 
exhibet  articularem,  cujus  dimidium  exterius,  aliquanto  minus,  eminentiam  rotundiuscu- 
lam  (condylum)  sistit,  articulationem  cum  respondente  capituli  radii  fovea  ineuntem. 
Dimidium  interius,  aliquanto  latius,  trochlea,  excisura  rotundiuscula  extremitatis  ulnae 
superioris  excipitur.  Proxime  supra  processum  articularem  utrinque  exstant  processus 
(tuberositas  externa  seu  epicondylus  et  tuberositas  interna  seu  epitrochlea),  quibus 
plures  musculi  affiguntur.  Inter  utrumque  processum  tam  in  anteriore  quam  posteriore 
ossis  humeri  facie  inveniuntur  foveae,  quarum  illa  processum  parvum  ulnae  inter  fle- 
xionem, haec  processum  posteriorem  articularem  lineam  longe  excedentem  inter  exten- 
sionem excipit.  Articulatio  radium  inter  et  ulnam  ita  fingitur,  ut  margo  interior  semi- 
rotundus capituli  palelliformis  radii  cum  semilunari  fovea  lateris  exterioris  ulnae  arti- 
culationem ineat.  Firmatur  haec  articulatio  ligamento  annulari,  quod,  extremitatem  radii 
articularem  ambiens,  ad  marginem  anteriorem  et  posteriorem  cavitatis  sigmoideae  ulnae 
pergit.  Conjunctio  amborum-antibrachii  ossium  cum  osse  humeri  ligamento  anteriore  duo- 
busque  lateralibus  munitur,  quorum  haec,  a circuitu  utriusque  tuberositatis  orta,  ole- 
crani lateri  utrique  adnectuntur;  exteriori  praeterea  ligamentum  annulare  radii  firmatur. 

Utraque  articulatio  tunica  synoviali  communi  vestitur.  Partium  mollium  circa  articulum 
cubitatem  distributio  admodum  inaequalis  est,  nam  anteriori  faciei  stratum  crassum  mus- 
culorum numerosorum  cum  vasis  nervisque  gravissimis  insidet,  in  posteriori  autem 
facie  solus  musc.  triceps  deprehenditur,  olecrano  affixus,  et  nervus  ulnaris,  qui,  vagina 
propria  munitus,  per  foveam  inter  olecranon  et  epitrochleam  decurrit.  Yasa  (arteriae 
recurrentes)  nullius  sunt  momenti;  integumenta  communia  cuti,  tela  conjunctiva  sub- 
cutanea, fascia  superficiali  et  aponeurosi,  quae  utrique  tuberositati  et  olecrano  adhae- 
rescit, conformantur. 

Pathologicae  conditiones  articuli  cubitalis  excisionem  requirentes  aut  in  trauma- 
ticis alfectionibus,  e.  gr.  complicatis  luxationibus  vel  fracturis,  aut  in  morbis  organicis, 
ut  carie,  nonnunquam  anchylosi  vel  aliis  cernuntur. 

HISTORIA  RESECTIONIS  TOTALIS  ARTICULATIONIS  CUBITI. 

; . ' ' ■ > i . * 

Resectio  omnium  processuum  osseorum  articulum  cubitalem  formantium  primum 
a Moreau  patre  administrabatur  et  anno  1797  bis  repetebatur.  Plura  autem  praeterie- 
runt decennia,  antequam  haec  operatio  omnium  suffragia  ferret.  Dupuytren  et  Roux 
in  Gallia,  Textor  et  Jaeger  in  Germania,  Syme  in  Anglia  prae  ceteris  dignitatem 
ejus  vindicarunt.  Ex  quo  tempore  haec  resectio  a majore  chirurgorum  numero  perfi- 
ciebatur, quamobrem  exemplorum  divulgatorum  enumeratione  supersedere  placet.  Om- 
nium articulationis  resectionum  frequentissime  instituebatur,  nam  casibus  obiter  collectis 
plus  quam  centies  administratam  esse  intelligimus.  Resectio  partialis  primum  a.  1801 
ab  Hey  fracturae  complicatae  causa  perficiebatur.  Moreau  filius  a 1806  condylum 
externum,  Jaeger  (1)  eundem  a.  1829  resecuit.  Omnibus  operationi  submissis  vale- 
tudo et  articuli  mobilitas  redierunt.  Resectionem  totius  processus  articularis  ossis  hu- 
meri primus  Wainmann(2)  a.  1783,  postea  Hey,  Evans,  Champion,  Hubbier 
Metz(3)  instituerunt;  eventus  prosperrimi  fuerunt.  Radii  decapitationem  Textor  a., 
1823  apud  virum  quadraginta  quinque  annorum  propter  inveteratam  radii  luxationem 
versus  posteriora  administravit;  olecrani  resectionem  Bilguer,  Larrey,  Baudens, 
Textor,  Jaeger,  Lehmann,  Bell,  Heine  saepe  perfecerunt.  Textor  et  Blasius 
a.  1834  et  1837  extremitates  articulares  resecuerunt. 


(1)  Rust,  IWb.  d.  Chirurg-.  Bd.  V.  S.  614. 

(2)  H-.  Park,  letlres  to  Mr.  Patt.  par.  11. 

(3)  fteneralher.  d.  rliein.  medie.  Colleg.  1838.  S.  132 

VARIAE  RESECTIONIS  ARTICULI  CUBITALIS  METHODI. 

Parkii  methodus. 

Incisura  longitudinalis  simplex  in  posteriore  articulationis  latere  perficitur,  quae 
duos  pollices  supra  olecranon  orditur  totideinque  infra  hoc  pollices  terminatur.  Partes 
molles  utrinque  ab  osse  disjunguntur,  diducuntur  et  ligamenta  articularia,  antibrachio 
paulatim  flexo,  inciduntur. 

Methodus  a Chassaignac  proposita. 

Incisura  longitudinalis  simplex  circa  latus  articuli  externum  posticum  in  inter- 
stitio radii  et  ulnae  perficitur. 

Simsonis  methodus 

ea  est,  ut  incisura  longitudinalis  in  posteriore  articulationis  facie  ducatur  ejusque  in  fine 
superiore  et  inferiore  duae  incisurae  parvae  transversae  fiant. 

Thorei  sectio  Tformis  cernitur  in  incisura  longitudinali  circa  posticum  articuli 
latus  ducta,  a cujus  media  parte  incisura  transversa  extrorsum  in  articulum  radio-hu- 
meralem  ducitur. 

Liston  ab  hac  methodo  parum  recedit,  incisuram  modo  longitudinalem  magis 
introrsum,  juxta  latus  radiale  nervi  ulnaris,  incisuram  vero  transversam  eodem  modo, 
quo  Thore  ducit.  Incisura  Tformis  a Roux  commendata  ab  ea,  quam  Thore  pro- 
posuit, tantum  eo  discrepat,  quod  incisura  longitudinalis  circa  externum  articuli  latus 
ducitur,  a cujus  media  parte  incisura  transversa  ad  internum  olecrani  marginem  perficitur. 

Ad  incisuram  lobularem  simplicem  aut  duplicem  hae  methodi  spectant: 

1)  Textor  lobum  fingit  triquetrum,  basi  deorsum  spectante.  Prima  incisio  in 
latere  exteriore  paulo  infra  locum  orditur,  quo  radius  cum  humero  jungitur,  et  obliqua 
directione  sursum  et  introrsum  supra  olecrani  apicem  ducitur,  ubi  altera  incisura  cum 
ea  consociatur,  in  latere  interiore  circa  humeri  cum  ulna  conjunctionem  ordiens,  quae 
aliquanto  brevior  priore,  ne  nervus  laedatur  ulnaris,  magna  cum  providentia,  praecipue 
in  condyli  interni  vicinia,  peragatur  necesse  est;  externam  incisuram  stalim  ad  os  us- 
que descendere  licet. 

2)  Moreau  utroque  in  latere  extremitatis  inferioris  ossis  humeri  incisuram  lon- 
gitudinalem trium  pollicum  perfecit  et  ulriusque  finem  inferiorem  incisura  transversa 

\ % 
supra  olecranon  junxit.  Ulraque  incisura  extemplo  ad  os  usque  ducitur.  Lobus  qua- 

drangularis  hocce  modo  circumscriptus  a posteriore  humeri  facie  diducitur  et  sursum 
reclinatur.  Peracta  extremitatis  articularis  humeri  resectione,  incisuris  longitudinalibus 
lateralibus  deorsum  elongatis  alter  lobus  quadrangularis  formatur,  qui  a posteriore  facie 
utriusque  ossis  anterioris  disjungitur  et.  deorsum  reclinatur,  quo  facto  radii  et  ulnae 
resectio  administratur.  Totum  igitur  vulnus  figuram  litterae  graecae  H obtinet. 

3)  Jaeger,  ad  vitandam  nervi  ulnaris  discisionem,  methodum  modo  descriptam 
hac  ratione  mutavit.  Juxta  nervi  ulnaris  decursum  incisuram  pollices  2 — 2 '/2  longam 
per  cutem  fecit,  reclusa  vagina  nervum  nudavit  et  hamulo  retuso  introrsum  trahi  jussit. 
Quibus  peractis,  supra  olecranon  incisuram  transversam  per  cutem,  musc.  tricipitis  ten- 
dinem et  ligamenta  articularia  usque  ad  humeri  condylum  duxit,  qua  articulus  recluditur 
ejusque  conditio  explorari  potest.  Quodsi  elucet,  propter  aegrotationem  omnium  extre- 
mitatum articularium  totali  resectione  opus  esse,  in  latere  articuli  exteriore  incisura 
longitudinalis  pollicum  2 — 2%  ducitur,  ambo  lobi  quadrangulares  tali  modi  formati  ab 
osse  disjunguntur  et  reclinantur,  quo  facto  ad  extremitatum  articularium  resectionem 
proceditur. 

Methodus,  quam  Velpeau  commendavit,  ab  hac  paululum  tantum  recedit. 

EPICRISIS. 

In  dijudicandis  variis  methodis  ad  incidendas  partes  molles  propositis  haec  con- 
sideranda veniunt.  Facta  incisione  longitudinali  simplice,  ossium  resectio  haud  medio- 
criter aggravatur.  Methodus  a Chassaignac  laudata  praeterea  adnofari  jubet,  prom- 
ptum secreti  vulneris  atque  puris  effluxum  prohiberi.  Methodus  Jeffrayi  quod  ad 
totalem  resectionem,  qua  tendo  musc.  tricipitis  discindatur  necesse  est,  omni  caret  digni- 
tate. In  universum  igitur  methodi,  quae  incisuram  transversum  in  posteriore  articuli 
facie  fieri  jubent,  reliquis  praestant,  sed  harum  quoque  plurimae  ossis  articulationem 
difficilem  reddunt.  Plurimum  spatii  eae  suppeditant  methodi,  quibus  unus  aut  duo  lobuli 
e partibus  mollibus  posterioris  articulationis  faciei  conformantur.  Duo  autem  hic  no- 
tanda sunt:  discisio  tendinis  musc.  tricipitis  et  nervi  ulnaris.  Illa  in  omnibus  resectio- 
nibus articuli  cubitalis  totalibus  nullius  est  momenti,  quoniam  locus,  cui  affigitur,  nun- 
quam non  deletur.  Gravior  autem  nervi  ulnaris  laesio  est.  Quanquam  exempla  inno- 
tuerunt, in  quibus  persecto  nervo  ulnari  sensus  lateris  manus  exterioris  instaurabatur, 
tamen  alia  observata  sunt,  in  quibus  paralysis  perstitit;  quainobrem  perpetuum  est,  ut 
nervo  ulnari  parcatur.  Hac  parte  methodus  a More  au  proposita  et  a Jaeger  mutata 
plurimum  praestantiae  habet.  Omnibus  autem  agendi  rationibus  palmam  praeripit  Lan- 
genbeckii  methodus,  quam  vir  Illustr.  bello  Schlesvicensi-Holsatico  exsecutus  est. 

B.  LANGENBECKII  METHODUS. 

Aeger  supinus  locatur  brachiique  vulnerati  dorsum  luci  obvertitur;  administer  sat 
validus  humerum  stabiliat,  alter  antibrachii  motus  inter  operationem  necessarios  secun- 
dum chirurgi  praecepta  exsequatur  necesse  est.  Quamprimum  aeger  adhibito  chloro- 
formio  sopitus  est,  chirurgus  incisuram  tres  pollices  longam  in  latere  olecrani  interiore, 
nervi  ulnaris  decursui  respondentem,  perficit,  deinde  nervum  a condylo  humeri  interno 
admodum  provide  diducit.  Incisuram  proxime  supra  olecrani  apicem  in  latere  interiore 
tendinis  musc.  tricipitis  ordiri,  proxime  ab  interno  olecrani  margine  decurrere  et  inferne 
ita,  ut  cristae  ulnaris  directioni  respondeat,  aliquanto  magis  extrorsum  deduci  oportet. 
Altera  incisura  inde  a regione  articuli  humero-radialis  transversim  super  olecranon  ad 
mediam  usque  partem  prioris  incisurae  pergere  eamque  recto  angulo  attingere  debet. 
(Priores  chirurgi  his  peractis  nervi  ulnaris  vaginam  recludebant  nervumque  hamulo  re- 
tuso retrahi  jubebant).  Tali  quidem  modo  operatio  haud  mediocriter  sublevatur  et  vix 
chirurgus  leviter  versatus  in  periculum  incurrit,  ne  laedat  nervum. 

Factis  incisuris  cutaneis,  antibrachium  paulo  flectitur  stalimque  in  latere  interiore 
capsula  articularis  finditur.  Deinde  aut  vulsella  hamata  capsulae  incisae  ora  prehenditur, 
aut  manus  sinistrae  pollice  ora  vulneris  eo  modo  introrsum  trahitur,  ut  pollicis  ungui 
simul  resecta  capsulae  pars  distineatur.  Quo  facto,  olecrani  margini  interno  parallela 
una  incisura  .post  alteram  verticaliter  ad  condylum  internum  ducitur,  quibus  partes  mol- 
les exactissime  ab  osse  disjunguntur;  summum  lineam  dimidiam  singulae  incisurae  inter 
se  distent  cultrique  acies  semper  ad  os  usque  descendat  necesse  est,  quoniam  hac  tan- 
tum ratione  periosteum,  condylum  internum  tegens,  cum  capsula  articulari  junctum  re- 
linquere omnesque  partes  molles  ei  insidentes  cultro  auferre  licet. 

Utplurimum  quidem  hoc  operationis  actu  cultri  acies  hebescit,  eodem  autem  ab- 
soluto, plurimum  difficultatis  sublatum  est.  Generatim  omnes  resectiones  hunc  incisuras 
ducendi  modum  exigunt,  si  interest,  ut  quam  minimum  partium  mollium  laedatur  perio- 
steumque servetur;  condylus  vero'  humeri  internus  locum  ad  exercendas  illas  incisuras 
opportunissimum  exhibent.  Quodsi  condylus  internus,  longe  saepe  prominens,  usque  ad 
apicem  omnibus  partibus  mollibus  denudatus  est,  partes  illae  sinistro  pollice  ad  anterio- 
rem ejus  faciem  dimoventur  ibidemque  periosteum  eodem  modo  diducitur.  Si  finito 
hoc  operationis  actu  faciem  interiorem  partium  mollium  a condylo  diductarum  intuemur, 
nervum  quidem  ulnarem  tumescentia  quadam  oblonga  cognoscimus,  at  ne  vaginam  qui- 
dem ejus  conspicimus,  quippe  quae  particulis  capsulae  articularis  disjunctae  et  periostei, 
nec  non  telae  cellularis  tenui  strato  operiatur. 

Gradus  inde  fit  ad  tertium  operationis  actum,  ad  articulum  plane  recludendum.. 
Primum  ligamentum  laterale  internum  satis  firmum,  secundo  operationis  actu  jam  nudatum, 
medium  perscinditur;  dein  brachio  intense  flexo  musc.  tricipitis  tendo  ab  olecrani  apice 
diducitur  slatimque  incisura  in  latere  olecrani  exteriore  ad  radii  capitulum  usque  pro- 
vehitur, quo  fit,  ut  musc.  anconaeus  quartus  ab  ulna  disjungatur  et  capsula  articularis 
hoc  etiam  loco  aperiatur.  Incisura  transversa  ligamentum  laterale  externum  cum  liga- 
mento annulari  radii  persecatur  et  radii  caput  in  conspectum  prodit.  Tunc  totus  cubiti 
articulus  late  hiat  et  si  antibrachium  eo  modo  flectitur,  ut  humero  adjaceat,  deinde  ole- 
cranon manu  prehenditur,  tum  finis  articularis  ulnae  ab  extremitate  articulari  humeri 
distrahitur,  plerumque  fieri  potest,  ut  cultellus  ad  anteriorem  articuli  faciem  adigatur 
ibique  ligamentum  capsulare  disjungatur.  Quodsi  tum  extremitates  articulares  nondum 
facile  possunt  diduci,  causa  in  eo  est,  quod  ligamenta  lateralia  nondum  plane  sunt 
perscissa,  quamobrem  digito  indice  manus  sinistrae  explorare  oportet,  utrum  in  externo 
vel  interno  latere  fibrae  deprehendantur  tensionem  praebentes,  quae  si  exstant,  protinus 
cultro  dissecentur  necesse  est.  Majorem  ulnae  partem  resecturi,  insertionem  musc. 
brachialis  interni  ab  ulnae  processu  coracoideo  rescindere  debemus,  qua  in  re  provi- 
dentia opus  est,  ne  arteria  brachialis  in  flexura  cubiti  laedatur.  Ad  hunc  operationis 
actum  perficiendum,  Langenbeckii  scalpellum  capitatum  utilissimum  est. 

Extremitates  trium  ossium  articulares  tunc  eatenus  e vulnere  protrudi  queunt, 
ut  vulgari  serra  amputatoria  commode  auferantur.  Ubi  exigua  tantum  ossis  laesio  lo- 
cum habet,  e.  gr.  ubi  vis  illata  modo  olecranon  comminuit  aut  faciem  ossis  humeri 
articularem  strinxit,  radii  capitulum  ulnae  epiphyses  proxime  infra  processum  coracoi- 
deum, ossis  humeri  articulatio  circa  marginem  involucri  cartilaginei  resecantur.  Si  ea 
laesionis  ratio  est,  ut  major  ossis  cujusdam  pars  auferri  debeat,  reliquorum  quam  mi- 
nima pars  resecatur. 

CURATIO  SECUNDARIA. 

• % 

Inter  gravissima  curationis  secundariae  momenta  pertinet,  ut  brachium  quam 
aptissime  collocetur.  Auctore  Strohmeyer  brachia  protinus  post  operationem  in  ferula 
lignea  laevi,  quae  tela  gossypina  munita  et  linteo  cerato  obducta  sit,  collocanda  sunt. 
Brachium  in  angulum  obtusum  grad.  140  redigatur  oportet.  Ad  recipiendum  condylum 
humeri  internum,  Strohmeyer  foramen  thaleri  amplitudine  ferulae  infligit,  quae  fe- 
rula juxta  aegrotum  in  culcita  majore  paleis  referta  collocatur,  brachii  facies  anterior 
ei  imponitur  et  habenulis  aliquot  superne  inferneque  munitur.  Ipsi  vulneri  a cura- 
tionis initio  frigida  epithemata  superimponuntur,  postea  autem  fomenta  calida.  Stroh- 

meyer  id  maxime  dispici  jubet,  ut  inter  hanc  curationem  brachium  a ferula  non  tol- 
latur. Ad  excipiendum  vulneris  secretum  satis  lintei  concerpti  circa  ejus  ambitum 
ponatur  necesse  est.  Pus  in  partibus  penitioribus  collectum  non  adhibita  pressione 
versus  vulnus  compellendum  et  per  hoc  eliminandum  est,  ne  malum  exasperetur; 
impositis  autem  tepidis  cataplasmatibus  et  incisuris  tempestive  factis  id  moliendum,  ut 
pus  prornte  effluat.  Exorto  brachii  oedemate,  involutiones  ejus  saluberrimum  usum 
praestant;  minime  autem  hunc  ad  finem  fascia  vulgari  utendum  est,  quippe  quae  bra- 
chium a ferula  elevari  jubeat. 

Balnea  etiam  calida,  si  sanationis  processus  eo  pervenit,  ut  granulationes  totum 
vulnus  impleant  et  cicatricis  limbi  jam  appareant,  egregium  praestant  auxilium,  inprimis 
enim  digitorum  manusque  mobilitas  iis  adjuvatur. 

Sat  nota  est  efficacitas,  quam  motus  ad  proferendas  pseudarthroses  post  ossium 
fracturas  exserunt,  quamobrem  ad  restituendum  brachii  usum 'summi  momenti  est,  ut 
motus  passivi  cubili  mature  administrentur.  Initium  eorum,  dummodo  provide  agamus, 
fieri  jam  potest,  antequam  vulnus  perfectam  cicatricem  induxit;  sin  vulnus  molibus  irri- 
tari et  granulationum  indolem  in  deterius  verti  videmus,  stalim  ab  iis  abstineamus,  ne 
graves  inflammationes  aut  haemorrhagiae  exoriantur. 

Omnibus  vulneribus  perfecta  cicatrice  clausis,  aegroto  imperandum  est,  Ut  sae- 
pius per  diem  brachium  operationi  submissum  altero  flectat,  extendat,  rotet. 

Mobilitatis  redeuntis  gradum  non  a sola  partium  ossearum,  quae  ablatae  sunt, 
magnitudine  pendere,  ex  eo  apparet,  quod  aegrotorum  alii,  magnam  substantiae  osseae 
jacturam  passi,  anchylosi  afficiebantur,  alii  expeditam  brachii  mobilitatem  recuperarunt. 
In  universum  quidem  satius  est,  aliquanto  plus  quam  minus  auferre,  quippe  qua  ratione 
mobilitatis  rediturae  probabilitas  augeatur. 

Plurimos  apud  aegrotos,  quorum  brachium  anchylosi  submittitur,  cubiti  flexio 
non  rectum,  sed  obtusum  angulum  130 — 140  circiter  graduum  aequat.  Causa  in  eo 
cernitur,  quod  brachium  post  operationem  tali  tantum  directione  commode  locari  potest. 
Saepius  observavimus  aegrotos,  quorum  brachium  majore  Tlexionis  gradu  ferulae  affixum 
erat,  acerbissimum  conquerentes  dolorem,  qui  brachio  demum  magis  extenso  cessit. 

Ut  nova  haec  B.  Langenbeckii  methodus  evidontissima  adornetur  laude,  ut  chi- 
rurgorum animo  persuadeatur,  resectionem  amputationi  esse  praeponendam,  prosperos 
afferamus  eventus,  quos , bello  Schlesvicensi-Holsatico  impetratos,  Dr.  Fr.  Esmarch  in 
opere  suo  egregio  descripsit. 

E quadraginta,  inquit,  aegrotis  inter  bellum  Schlesvicensi-Holsaticum  articula- 
tionis cubitalis  resectioni  submissis  sex  perierunt,  unus  nondum  convaluit,  unius  anli- 
brachium  gangraena  correptum  amputatione  auferri  necesse  fuit.  Qui  supersunt,  triginta 

duo  omnes  convaluerunt  brachioque  magis  minusve  utili  gaudent.  Quod  ad  restitutam 
articuli  cubitalis  mobilitatem  Dr.  Esmarch  de  duobus  nihil  certe  comperit,  octo  per- 
fectam, novem  magis  minusve  perfectam  mobilitatem  receperunt;  tredecim  aegroti,  ex- 
orta anchylosi  plus  minus  completa,  in  valetudinem  restituti  sunt. 

Quod  ad  temporis  spatium  inter  vulnerationem  et  operationem  interpositum, 
similis  exstat  ratio,  quam  quae  ad  resectionem  articulationis  humeri  praetereaque  ad 
amputationem  artuum  majorem  spectat.  Inter  undecim  vulneratos  primo  post  laesionem 
nychthemero  resectioni  submissos  modo  unus  periit.  In  summae  inflammationis  et  in- 
euntis suppurationis  stadio,  a secundo  ad  quartum  laesionis  diem,  vicies  operatio  perfi- 
ciebatur et  quater  funestum  sortiebatur  exitum.  Resectionum  denique  secundariarum, 
quae  ab  octavo  ad  tricesimum  septimum  a vulneratione  diem  administrabantur,  una 
tantum  mortem  intulit.  Itaque  hic  etiam  axioma  profiteri  oportet,  operationem  quam 
maturrime  post  laesionem  esse  instituendam.  Sin  autem  inflammatio  jam  ingens  et  sup- 
puratio partialis  demum  exstat,  antiphlogosi  temperetur  inflammatio  et  resectio  non  prius 
perficiatur,  quam  exquisita  suppuratione  partium  mollium  infiltratio  aliquantum  remiserit, 
si  non  nimis  temerarium  existimemus,  tamdiu  operationem  differre.  Auctore  Dr.  Es- 
march resectiones  bello  Schlesvicensi-Holsatico  propterea,  quod  post  primum  nychthe- 
meron  instituebantur  (id  quod  equidem  quoque  opinor)  eventum  minus  prosperum  sor- 
tiebantur, quanquam  chirurgi  inclyti,  ut  Langenbeck  et  Strohmeyer,  eas  admi- 
nistraverint. 

Ad  diminuendum  periculum  strenua  antiphlogosi  opus  esse,  comparata  utraque 
expeditione  Schlesvicensi-Holsatica  elucet:  anno  enim  1849  glacies  fere  nunquam  in 
promptu  fuit,  quamobrem  e quatuor  vulneratis,  qui  inter  secundum  et  quartum  laesionis 
diem  operationi  submittebantur,  tres  anno  modo  dicto  obierunt.  Anno  1850  sat  glaciei 
suppetebat,  quare  omnium  articuli  cubitalis  resectioni  submissorum  unus  tantum  periit. 


ANALECTA 

ad  sanationis  processum,  quem  humeri  et  cubiti  articulus  post 

resectionem  subeunt. 

Duae  sunt  viae,  quibus  hac  de  re  certa  ratiocinia  colligere  licet:  observationes 
clinicae  circa  sanationis  processum  institutae  ct  experimenta,  quibus  viva  animalia  sub- 
mittuntur. Prior  via  haud  dubie  optima  est,  qua  certi  aliquid  concludere  possimus, 
proh  dolor  autem  clinica  observatio  minus  simplex  est  in  chirurgia,  quam  in  medicina- 
Chirurgus,  qui  belli  comes  sub  dio  nudaque  in  terra  operationes  administrat,  non  ea 

fruitur  opportunitate  animique  tranquillitate,  quain  pathologus,  qui  in  nosocomiis  morbo- 
rum decursum  commode  intuetur.  Huc  accedit,  quod  morborum  chirurgicorum  plerique 
adeo  complicantur,  ut  vix  observationes  mere  experimentales  colligere  liceat.  Superest 
igitur  altera  via,  i.  e.  experimenta  in  vivis  animalibus  instituenda,  e quibus  ratiocinia 
ducamus.  — Idem  de  resectionum  sanationis  processu  notanda  sunt. 

De  sanationis  processu  post  capitis  ossis  humeri  resectionem  quinque  tantum 
exempla  nobis  offeruntur,  quorum  tria  Textor,  duo  Syme  exhibuit.  Operatio  ter 
propter  cariem,  semel  propter  comminutam,  semel  propter  complicatam  fracturam  admi- 
nistrata erat.  Aegroti  post  operationem  6,  10,  11,  19  annos  vixerant;  brachii  usus 
omnibus  perbonus  fuerat.  Apud  hominem  a Textor  observatum  undecim  post  opera- 
tionem annos  musc.  deltoideus  admodum  tenuis,  cum  capsula  articulari  recens  formata 
et  musc.  infraspinato  firmiter  coaluerat.  Fortasse  haec  musc.  deltoidei  atrophia,  id  quod 
etiam  Ried  adnotat,  a discisione  nervorum  et  vasorum  hunc  musculum  adeuntium  pen- 
det, nisi  totus  musculus  transversim  persectus  est.  Syme  apud  aegrotos  sex  et  decem 
annos  post  operationem  mortuos  finem  obrotundum  ossis  humeri  tela  ligamentosa  solida 
scapulae  adjunctum  vidit.  Textor  tantum  duos  apud  aegrotos,  sexto  et  undecimo  post 
operationem  anno  defunctos  neoplasmata  ossea  inventa  esse  verbis  disertis  tradit,  quae 
priore  in  casu  processum  longum  styliformem  sursum  spectantem,  processui  styloideo 
ulnae  similem,  exhibuerint;  in  altero  casu  massam  longam,  inaequalem,  salebrosam  ossis 
humeri  finem  superiorem  obtexisse  refert.  Apud  alium  resectioni  a Textor  submissum 
et  undeviginti  post  operationem  annos  mortuum  in  capsula  etiam  substantia  fibroso-  • 

cartilaginea  reperiebatur.  Semel  Textor  meniscum  probe  mobilem  inter  substantiam 
osseam  recens  ortam  et  cavitatem  glenoidalem  deprehendit.  Quod  ad  menisci  dicti 
genesin  attinet,  Textor  plurimum  momenti  in  eo  esse  existimat,  quod  duo  operationi 
submissi,  apud  quos  inveniebatur,  brachiis  multo  magis  usi  sint,  quam  tertius,  quippe 
qui  sarior  antibrachium  praecipue  exerceret.  Fortasse  etiam  omittendum  non  est,  pri- 
mum et  secundum  aegrotorum  undecim  et  undeviginti,  tertium  modo  sex  annos  post 
operationem  vixisse.  Anchyloses  articulationis  humeri  hucusque  post  resectionem  obser- 
vatae non  sunt. 

Disquisitiones  circa  articulum  cubitalem  resectum  minus  numerosae  sunt,  quam 
circa  articulationem  humeri.  Sex  modo  exempla  traduntur,  quorum  duo  commemoravit 
Syme,  qui,  quum  aeger  quidam  die  tricesimo  sexto  post  operationem  cariei  causa  ad- 
ministratam pleuropneumonia  et  abscessibus  magnis  in  regione  lumbari  exortis  inter- 
iisset,  sub  vulnere  maximam  partem  sanato  ossium  resectorum  fines  cariosos  deprehen- 
dit, haud  dubie  igitur  non  totam  partem  ossium  aegrotantem  abstulerat.  Altero  in  casu 
propter  cariem,  quae  decimo  post  operationem  mense  in  carpi  articulo  brahii  resectio 

emersit,  amputationem  brachii  administrari  necesse  erat.  Usque  ad  cariei  reditum  ae- 
grota brachio  resecto  aeque  fere  ac  sano  uti  negotiaque  sua  peragere  poterat.  Nervi 
ulnaris  dissectio  inter  operationem  frigoris  et  stuporis  sensum  in  latere  manus  ulnari 
induxerat,  qui  post  aliquot  hebdomades  plane  cessit.  Tertius  etiam  casus,  ab  Heyfel- 
der  relatus,  propter  amputationem  brachii  consecutivam  observationi  committebatur. 

Tria,  quae  supersunt  exempla,  a Roux,  Thore,  Textor  describuntur  et  ad 
homines  pertinent,  qui  menses  4%,  annos  3'A,  annos  6 post  resectionem  vita  decesse- 
runt. Textor  solus  est,  qui  facta  disquisitione  brachii  operationi  submissi  diserte  neo- 
plasmatis ossei  mentionem  fecit,  eo  quidem  gradu,  ut  articulatio  perfecta  plane  nova 
extremitatum  ossium  locum  habuerit.  Ulnae  elongationem  poli.  V4  invenit,  super  qua 
radius  non  secus  ac  statu  normali  movebatur;  humeri  trochlea  tam  perfecta  apparuit,  ut 
nihil  ei  ademtum  videretur. 

Reliqua  exempla  tantummodo  ossium  obrotunditatem  et  conjunctionem  per  te- 
lam fibrosam  solidam,  quae  partim  quoque  ossium  fines  obduxit,  exhibuerunt.  Ex  icone, 
quam  Syme  obtulit,  non  patet,  utrum  tela  sit  fibrosa  an  substantia  ossea  recens  for- 
mata, quae  inferiorem  humeri  extremitatem  obvestit.  Osseam  esse  substantiam,  proba- 
bilius fere  videtur,  quoniam  in  ulnae  et  radii  finibus  etiam  singularia  loca  novam  mas- 
sam osseam  simili  modo  recepisse  videntur. 

Roux  inferiorem  humeri  extremitatem  obrotundam,  laevem,  velut  cartilagine 
insignem  (encrute)  reperit;  eandem  indolem  superior  ulnae  extremitas  obtulit;  superior 
radii  finis  locum  ostendit  cariosum,  partium  mollium  caifali  fistulari  respondentem;  nova 
capsula  articularis  nullo  in  casu  conformata  fuit.  Musculi  humeri  in  casu  ab  Heyfel- 
der  descripto  atrophici,  in  iisdem,  nec  non  in  tela  conjunctiva  subcutanea  multum  adi- 
pis depositum  erat.  Omnes  musculi,  excepto  tricipite,  normalibus  utebantur  insertioni- 
bus, quae  utrum  operationi  fuerint  superstites,  quoniam  pars  ossis  resecta  haud  ampla 
erat,  dirimi  nequit.  Musculus  triceps  in  exemplo  a Syme  tradito  faciei  posteriori  te- 
lae syndesmoideae  recens  formatae  affigebatur  et  per  hanc  cum  superiore  ulnae  extre- 
mitate cohaerebat.  In  casu  a Textor  relato,  quo  brachii  extensio  et  flexio  perfectis- 
simae fuerunt,  musculus  triceps  cum  cutis  cicatrice  firmiter  coaluerat,  minime  versus 
ulnam  pergebat. 

Heyfelder  nervum  medianum  et  radialem  situ  normali  utentes  invenit.  Ner- 
vus ulnaris  eo  in  loco,  quo  circa  posteriorem  condyli  interni  faciem  descendit,  singu- 
larem exhibuit  curvaturam,  ceterum  nervi  rarefacti  erant,  longe  crassiores  et  molliores 
quam  statu  normali,  telae  ccllulosap  funiculis  paene  similes.  Inter  singulas  fibras  ner- 
yeas  mulli  globuli  adiposi  cernebantur.  Hanc  adipis  formationem  gravissimam  mobilita- 
tis, quam  brachium  sub  ultimum  tempus  obtinuerat,  causam  praebuisse  Heyfelder  exi- 

stimat.  Fines  nervi  ulnaris  a Syme  dissecti  intumescentia  oblonga,  poli.  l'/2  longitudi- 
nem aequante  includebantur  et  in  eadem  alter  super  altero  locati  erant.  Substantia  il- 
lius intumescentiae  subcana  erat,  admodum  dura  et  tenax,  cum  vagina  nervi  cohaerebat 
et  inter  singulas  fibras  nerveas,  quas  distendebat,  porrigebatur.  Reliquae  fibrae  ner- 
veae  in  media  intumescentia  debito  latiores,  crassiores,  albidiores  apparebant.  Superio- 
res et  inferiores  earum  fines  tali  ratione  mutati  propius  sibi  admovebantur  tandemque 
substantia  flocculenta,  vix  lineae  latitudinem  habente,  quae  microscopio  examinata  mullis 
fibrillis  sese  decussantibus  constabat,  jungebantur.  Adjecto  acido  nitrico  concentrato, 
fibrillae  colorem  intense  flavum  induebant,  solidiores  turbidaeque  reddebantur.  Proinde 
regenerationis  nervorum  processus  initia  ceperat.  Qui  prosper  eventus  nervis  dissectis 
raro  contingere  videtur,  cujus  rei  causam  Ried  in  eo  ponendam  arbitratur,  quod  ner- 
vorum discisorum  fines  in  crasso  loborum  toro  versentur  et,  licet  exactissime  commit- 
tantur, perraro  contactum  subeant  idoneum,  imo  vero  alter  alteri  superimponatur,  id 
quod  etiam  in  casu,  de  quo  hic  agitur,  locum  habuit.  Regenerationis  impossibilitas  ergo, 
quam  dislocatione  illa  finium  nervorum  effici  putat  Ried,  locum  non  habet. 

Praeter  massae  solidae  flexilis  magis  minusve  longae  formationem  inter  ossium 
resectorum  fines  multi  chirurgi  sanationem  per  anchylosin  plus  minus  completam  me- 
morant. Incompleta  anchylosis  pendere  potest  a massa  admodum  brevi,  solida,  fibrosa, 
spatium  inter  ossium  resectorum  fines  occupante,  a musculorum  articuli  locum  ambien- 
tium intima  solidaque  concretione,  qua  expeditae  eorum  actiones  prohibentur.  Com- 
pleta autem  anchylosis  ossea  tantum  ferruminatione  finium  ossis  resecti  exoriri  potest, 
et  si  exstat,  multum  calli  formatum  ossaque  resecta  musculorum  actionibus  inter  se 
commissa  esse,  diserte  testatur.  Esmarch  inter  quadraginta  articuli  cubitalis  resectio- 
nes, quarum  triginta  tres  ad  sanitatem  restituebantur,  tredecim  observavit  anehylosi 
completa  aut  incompleta  exceptas.  Curatio  secundaria  in  hunc  resectionis  exitum  sum- 
mam efficacitatem  exserit. 


EXPERIMENTA  ET  DISQUISITIONES  ANATOMICAE  CIRCA  ANIMALIA. 

Jam  in  priore  analectorum  parte  adnotavimus,  alteram  viam,  qua  processus  sa- 
nationis post  ossium  resectionem  explorari  queat,  in  experimentis  circa  animalia  institu- 
tis cerni.  Ante  annum  Dr.  A.  Wagner,  primi  assistentis  medici  munere  in  Instituto 
clinico,  cui  111.  B.  Langenbeck  praeest,  fungens  experimenta,  quibus  animalia  submi- 
serat, libro  edito  divulgavit.  Chirurgiae  talibus  experimentis  adjutae  mox  novam  aeram 
aflulsuram  esse  speramus.  Ad  probandum  prosperum  sanationis  processum,  eventuum 

nonnullos,  quos  Dr.  Wagner  experimentis  illis  obtinuit,  dissertationis  nostrae  calci  sub- 
jungamtis. 

Omnibus  experimentis,  quae  circa  ossium  resectionem  Dr.  Wagner  instituit, 
symptomata  inflammatoria,  saepe  admodum  intensa,  apparuerunt,  ineunte  suppuratione  ce- 
dentia. Per  primam  intentionem  sanatio  haud  perficiebatur.  Primis  post  resectionem 
diebus  {umor  ingens  fluctuans,  tactu  plerumque  maxime  dolens,  circa  resectionis  locum 
emersit,  partim  ab  intumescentia  partium  mollium  articulationem  ambientium,  partim  a 
sanguine  extravasato,  inprimis  autem  ab  exsudato  seroso-sanguinolenlo  copioso  pendens; 
maximus  tumor  erat  elapsis  aliquot  diebus,  incipiente  puris  submersione,  pastosus,  minus 
dolorificus. 

Apud  homines  intumescentiae  artus  oedematosae  purisque  demersiones  post  re- 
sectionem in  contiguitate  faciam  multo  rarius  occurrere  videntur.  Seut in  resectionis  ca- 
pitis humeri  casum  tradit,  quo  ingentes  puris  demersiones  iisdem  locis  supervenerunt. 
Partium  mollium  intumescentia  in  articulationis  resectae  circuitu  paulatim  evanescit. 
Musculi  articulum  ambientes,  partim  dissecti  partim  incolumes,  initio  laxe  tantum  fer- 
ruminati, postea  vero,  circa  diem  sextum  — octavum,  praecipue  partes  eorum  vulneris 
cavo  proximae,  plus  minus  firmiter  conglutinatae  inveniuntur  et,  circa  incolumem  arti- 
culationis faciem  ossaque  resecta  infra  excisionis  locum  adhaerescentes,  capsulam  soli- 
dam fingunt.  Proxime  post  operationem  cavum  eadem  exortum  musculorum  contractione 
diminuitur,  quippe  quae  os  resectum  integrae  faciei  articulari  propius  admoveat.  De 
mensurationibus  abbreviationis  tali  modo  inductae  Dr.  Wagner  haec  apposuit:  resecto 
ossis  humeri  capite  cum  diaphyseos  parte,  quae  linear.  6 longitudinem  aequabat,  modo 
abbreviatio  linear.  4 animadvertebatur.  Quae  momentanea  abbreviatio  haud  dubie  mus- 
culorum contractione  efficiebatur,  quoniam  aliquanto  post  nulla  amplius  differentia  lo- 
cum habuit.  In  coaguli  locum  deinde  granulationes  succedunt,  ex  interiore  pariete 
capsulae,  quae  circa  articuli  regionem  partibus  mollibus  formatur,  emergentes.  Quo  ex- 
sudato tela  conjunctiva  constituitur,  quae,  si  tenue  modo  granulationum  stratum  emer- 
sit, membranae  more  interiorem  faciem  capsulae  musculis  conformatae  obtegit  novam- 
que  deinde  capsulam  articularem  exhibet,  cui  musculi  affiguntur.  Toto  cavo  granula- 
tionibus impleto,  tela  solida  inter  ossium  resectorum  fines  faciemque  articularem  nasci- 
tur, cum  interna  superficie  partium  mollium  resectionis  locum  ambientium  cohaerens. 
Varia  granulationum  quantitate,  earum  metamorphosi  in  telam  conjunctivam  aliae  etiam 
formae  admodum  diversae  exoriuntur.  Inter  creberrimas  auctore  Dr.  Wagner  ea  te- 
lae conjunctivae  massa  perlinet,  quae  spatium  inter  superiorem  ossis  resecti  finem  om- 
nino explet,  quae  telae  conjunctivae  forma  capsula  articularis  recens  orta  haberi  pot- 
est. Capsula  articularis  recens  formata,  quae  a musculorum  insertione  circa  faciem  ar- 

ticularem  incolumem  usque  ad  eorum  insertionem  circa  os  resectum  porrigitur,  modo 
superiorem  hujus  finem  circumcludit,  ita  ut  caput  recens  formatum  accuratius  designan- 
dum intra  eam  cum  articulari  facie  articulationem  ineat,  vel  paululum  distans  ab  ea  mo- 
veatur; modo  inferior  ejus  margo  extremitati  ossis  resecti  superiori  affigitur,  quae  dif- 
ferentia magna  ex  parte  ab  administrata  operatione  pendet.  Granulationes  e musculis 
cavum  articulare  ambientibus  emergentes  nucleis  constant  fuscis  et  cellulis  rotundis  ad- 
modum confertis,  membranam  cellularem  teneram,  nucleos  et  corpuseula  nuclearia  ha- 
bentibus. Metamorphosis  in  telam  conjunctivam  ita  peragitur,  ut  cellulae  in  corpora  fu- 
siformia, quorum  axis  longitudinalis  magis  parallelus  est,  elongentur  et  corpora  illa  in 
fibras  coeant.  Inter  cellulas  fusiformes  passim  nuclei  in  longum  porrecti  resident,  quo- 
rum evolutionem  in  fibras  nucleares  Dr.  Wagner  haud  observavit. 

Quodsi  post  mediocrem  inflammationem  et  granulationem  haud  nimis  largam 
capsula  articularis  plus  minus  valida  oritur,  paries  ejus  interior  epithelio  straliformi  ob- 
tegitur cavitasque  impletur  humore,  qui  spissitudine  tantum  paulo  minore  a normali  sy- 
novia discrepat. 

Evolutio  corpusculorum  osseorum  e cellulis  cartilagineis  a Voetsch  et  Wag- 
ner haec  observata  est:  nuclei,  circa  quos  membrana  cellularis  non  evolvitur,  initio 
massa  subtiliter  nucleari,  quae  substantiam  intercellularem  penetrat,  includuntur.  Massa 
ossea  exquisita  recens  strata  superficialia  maxime  porosa,  profundiora  magis  solida  ex- 
hibet: seriore  tempore  etiam  superficies  ejus  majorem  soliditatem  obtinet.  In  massa 
porosa  cernuntur  spatia  ampla  lucida,  siccis  ossibus  omnino  vacua,  quae  substantia 
ossea  ponticulis  relative  angustis  circumdat,  quo  fit,  ut  massae  osseae  recentis  compa- 
ges magnas  offerat  ansas.  Auctore  Dr.  Wagner  spatia  illa  ossis  spatia  medullaria  ex- 
hibent, quam  sententiam  Bidder  quoque  et  Kdlliker  profitentur.  Ossificatio  telae 
conjunctivae,  seu  osteogenesis  sine  praevia  chondrogenesi  ad  nova  phaenomena  haud 
pertinet;  Virchow  eam  cum  osteophytorum  formatione  in  cranio  observavit  et  nuper 
in  commentatione  de  identitate  ossium,  carlilaginum  et  corpusculorum  telae  conjunctivae 
mentionem  ejus  fecit.  In  histologia  quoque  normali  ossificationem  telae  conjunctivae 
immaturae  deprehendimus,  id  quod  Kdlliker  et  Chaipey  in  operibus  suis  egregiis 
adnotarunt. 

Georgius 

Kyriakos,  natus  Kalamatae 

, urbe  capitali  Messeniensi, 

anno  MDCCCXXVIII  mensis  Martii,  patre  Georgios,  matre  Aekaterina,  e gente 
Tzaniana.  Ecclesiae  graecae  addictus  sum.  Primis  lilerarum  elementis  in  schola  pu- 
blica urbis  patriae  imbutus  sum.  Scholis  absolutis,  ad  gymnasium  Atheniense  me  con- 
tuli, quod  tunc  sub  Gymnasiarcho  Genadio  tlorebat.  Testimonium  maturitatis  adeptus, 
civis  academicus  receptus  sum  ab  111.  Beniselos,  fasces  academicos  tunc  tenepte. 

Hisce  lectionibus  interfui: 

III.  Mitzopulos  de  zoologia,  geologia  et  Oryktologia; 

111.  Beniselos  de  chemia  universa  et  experimentali; 

111.  Landerer  de  chemia  pharmaceutico-medica , de  botanice,  de  arte  formulas 
medicas  concinnandi; 

111.  Sfrumbos  de  physice  experimentali; 

111.  Damnianos  de  corporis  humani  anatomia  et  pathologia  experimentali; 

111.  Leva  deus  de  pharmacologia  et  diaetetice; 

111.  Prinaris  de  pathologia  generali  et  speciali; 

III.  Olympios  de  chirurgia  speciali  et  ophthalmologia; 

III.  Kostis  de  arte  obstetricia; 

111.  Pallis  de  medicina  forensi; 

111.  Makas  et  Olympios  de  exercitationibus  clinicis  medicis  et  chirurgicis  et 
ophthalmiatricis. 

Annis  tribus  elapsis  ad  Germaniam  me  contuli  et  civibus  academicis  Universi- 
tati Fridericae  Guilelmae,  rectore  magnifico  III.  Busch  decano  111.  Juengken,  adscri- 
ptus  sum. 

Hisce  lectionibus  ibidem  interfui: 

111.  Mueller  de  anatomia  universa,  de  physiologia,  de  anatomia  comparata; 

111.  Mueller  et  Schlemm  de  arte  cadavera  rite  secandi,  de  osteologia  et  syn- 
desmologia; 


111.  Langenbek  de  akiurgia  et  chirurgi  speciali; 

111.  Mitscherlich  de  materia  medica; 

Exp.  Remak  de  histologia  et  historia  evolutionis  corporis  humani; 

Exp.  Simon  de  dermatologia  et  morbis  syphiliticis; 

Exp.  Ebert  de  morbis  neonatorum; 

Exp.  Wagner  de  acologia; 

Exp.  Meckel  de  anatomia  pathologica. 

Exercitationibus  clinicis  medicis,  chirurgicis,  obstetriciis,  ophthalmiatricis  interfui 
virorum  illustrissimorum  et  celeberrimorum  Schoenlein,  Romberg,  Juengken, 
Langenbeck,  Busch,  a Graefe,  Traube,  Friedberg,  operationibus  ophthalmia- 
tricis III.  Langenbeck  et  a Graefe  interfui. 

Omnibus  praeceptoribus  illustrissimis  et  experientissimis  optime  de  me  meritis 
summas  ago  semperque  habebo  gratias. 

Jam  vero  tentamine  medico  et  examine  rigoroso  coram  gratioso  medicorum 
ordine  rite  absolutis,  spero  fore,  ut  dissertatione  thesibusque  publice  defensis,  summi 
in  medicina  et  chirurgia  honores  in  me  conferantur. 

THESES. 


1.  Generationem  aequivocam  nego. 

2.  Febris  hectica  amputationem  non  vetat. 

3.  Ophthalmoscopium  optimum  est  adminiculum  oculorum  morbos  dignoscendi. 

4.  Medicus  ipse  remedium. 

5.  Myotomia  non  est  antispasmodicum. 

6.  Methodus  B.  Langenbeckii,  caput  humeri  et  articulum  cubitalem  resecandi,  om- 
nium  optima. 

7.  Chloroformium,  anodynum  praestantissimum,  in  omnibus  operationibus  adhiberi  debet. 

8.  Icterus  est  symptoma  morbi,  non  morbus. 

9.  In  rerum  natura  omnium  nihil  sunt,  nisi  variationes  ejusdem  thematis,  attractionis 

v i 

et  repulsionis,  amoris  et  odii. 

10.  Physiologia  therapiae  fundamentum  sistit. 

11.  Sectio  Caesarea  ex  arte  medica  eliminanda  est. 

12.  Febris  non  est  morbus. 

13.  Hebetudo  visus  retinae  affectio  non  est,  facileque  sanatur. 

14.  In  morbis  infantium  physiognomia  maximi  momenti  est. 

Tab.  I. 


a.  Tuberculum  minus  oss.  humeri. 

b.  Tuberculum  majus  oss.  humeri. 

c.  c.  M.  Deltoides  dissectus. 

d.  Tendo  M.  Bicipitis. 

Tab.  n. 


a.  Insertio  tendinea  Mm.  Supraspinati,  Infraspinati,  Teretis  minoris 
majus  humeri. 

b.  Insertio  tendinea  M.  Subscapularis  ad  tuberculum  minus  humeri. 

c.  Tendo  Bicipitis. 

d.  M.  Deltoides  dissectus. 

Tab.  III. 


a.  Tendo  Bicipitis. 

b.  Fossa  glenoidalis  scapulae. 

c.  Os  humeri. 


